രാജിക്ക് പിന്നാലെ സര്ക്കാരിന് വഴങ്ങാതെ യെഡ്ഡി: ക്യാബിനറ്റ് സൗകര്യങ്ങള് നിരസിച്ചു, സര്ക്കാരിന് കത്തയച്ചു ബെംഗളൂരു: കര്ണ്ണാടക മുഖ്യമന്ത്രി സ്ഥാനം രാജിവെച്ചതിന് പിന്നാലെ സര്ക്കാര് നല്കിയ സൌകര്യങ്ങള് നിരസിച്ച് മുന് മുഖ്യമന്ത്രി ബിഎസ് യെഡിയൂരപ്പ. ദിവസങ്ങള് നീണ്ട അഭ്യൂഹങ്ങള്ക്കൊടുവില് മുഖ്യമന്ത്രി സ്ഥാനം രാജിവെച്ച് പുറത്ത് പോയതിന് പിന്നാലെയാണ് സര്ക്കാര് നല്കിയിട്ടുള്ള ക്യാബിനറ്റ് പദവിക്ക് തുല്യമായ സൌകര്യങ്ങള് യെഡിയൂരപ്പ നിരസിക്കുന്നതായി പ്രഖ്യാപിച്ചിട്ടുള്ളത്. കലക്കന് ഫൊട്ടോസുമായി ദിലീപിന്റെ മകള് മീനാക്ഷികുട്ടിയെ വളഞ്ഞ് ആരാധകര് കിടിലന് ഹെയര്സ്റ്റൈലില് രഞ്ജിനി ഹരിദാസ് വൈറലായി ചിത്രങ്ങള് ഗുരുദക്ഷിണ സമര്പ്പിക്കാന് എത്തിയ കുരുന്ന് Oneindia Malayalam ഈശോ എന്ന സിനിമ പേര് ക്രൈസ്തവരെ അവഹേളിക്കുന്നത്, സര്ക്കാര് നിരോധിക്കണമെന്ന് തുഷാര് വെള്ളാപ്പള്ളി 1 തനിക്ക് നല്കിയ ക്യാബിനറ്റ് പദവികള് പിന്വലിക്കണമെന്നാവശ്യപ്പെട്ടാണ് മുന് കര്ണ്ണാടക മുഖ്യമന്ത്രി ബിഎസ് യെഡിയൂരപ്പ രംഗത്തെത്തിയിട്ടുള്ളത്. കഴിഞ്ഞ ദിവസമാണ് യെഡിയൂരപ്പയ്ക്ക് ക്യാബിനറ്റ് സൌകര്യങ്ങള് നല്കിക്കൊണ്ട് സംസ്ഥാന സര്ക്കാര് ഉത്തരവിട്ടത്. എന്നാല് മുഖ്യമന്ത്രി സ്ഥാനം രാജിവെച്ചതോടെ തനിക്കുള്ള ക്യാബിനറ്റ് സൌകര്യങ്ങള് പിന്വലിക്കണമെന്നാവശ്യപ്പെട്ടാണ് പാര്ട്ടിയിലെ മുതിര്ന്ന നേതാവായ യെഡിയൂരപ്പ കത്തയച്ചിട്ടുള്ളത്. കര്ണാടക സര്ക്കാരിന്റെ പേഴ്സണല് ആന്റ് അഡ്മിനിസ്ട്രേറ്റീവ് റിഫോംസാണ് ഉത്തരവ് തയ്യാറാക്കിയത്. 2മുഖ്യമന്ത്രി സ്ഥാനം രാജിവെച്ച ശേഷവും തനിക്ക് കാബിനറ്റ് റാങ്ക് സൗകര്യങ്ങള് നല്കിക്കൊണ്ടുള്ള ഉത്തരവ് പിന്വലിക്കണമെന്നാണ് ബിഎസ് യെദ്യൂരപ്പ കര്ണാടക സര്ക്കാരിനോട് ആവശ്യപ്പെട്ടിട്ടുള്ളത്. ഇതേ ആവശ്യവുമായി ഒരു കത്തും അയച്ചിട്ടുണ്ട്. കാബിനറ്റ് റാങ്കിലുള്ള മന്ത്രിമാര്ക്ക് തുല്യമായി ബിഎസ് യെഡിയൂരപ്പയ്ക്ക് സര്ക്കാര് സൗകര്യങ്ങള് ലഭിക്കുന്നത് തുടരുമെന്നാണ് ഉത്തരവില് പറയുന്നത്. 3മുഖ്യമന്ത്രി ബസവരാജ് ബൊമ്മൈ അധികാരത്തിലിരിക്കുന്നതുവരെ, അതേ ശമ്ബളം, സര്ക്കാര് വാഹനം, ഔദ്യോഗിക താമസ സൌകര്യം തുടങ്ങിയ കാബിനറ്റ് റാങ്ക് സൗകര്യങ്ങളുടെ ഗുണഭോക്താവായി യെഡിയൂരപ്പ തുടരുമെന്നാണ് ഉത്തരവില് പറഞ്ഞിരുന്നത്. എന്നാല്, ഉത്തരവ് പിന്വലിക്കണമെന്ന് ആവശ്യപ്പെട്ട് യെദ്യൂരപ്പ ഞായറാഴ്ച മുഖ്യമന്ത്രി ബസവരാജ് ബൊമ്മയ്ക്ക് കത്തയച്ചു. ഒരു മുന് മുഖ്യമന്ത്രിക്ക് ലഭിക്കുന്ന സൗകര്യങ്ങള് മാത്രമേ താന് ഉപയോഗിക്കൂ എന്നും യെഡിയൂരപ്പ പറഞ്ഞു. 4നിലവില്, ശിക്കാരിപുര മണ്ഡലത്തില് നിന്നുള്ള എംഎല്എ എന്നതിലുപരി ഒരു ഔദ്യോഗിക പദവിയും യെഡിയൂരപ്പ വഹിക്കുന്നില്ല. മാസങ്ങള് നീണ്ട ഊഹാപോഹങ്ങള്ക്ക് ശേഷം, ജൂലൈ 26ന് ബിജെപി സര്ക്കാര് സംസ്ഥാനത്ത് രണ്ട് വര്ഷം പൂര്ത്തിയാക്കുന്ന വേളയിലാണ് മുഖ്യമന്ത്രി സ്ഥാനം രാജിവെക്കുന്നത്. പകരം ബിജെപി നേതാവും അദ്ദേഹത്തിന്റെ വിശ്വസ്തനുമായ ബസവരാജ് ബൊമ്മെ തല്സ്ഥാനത്തേക്ക് എത്തുകയും ചെയ്തിരുന്നു. 5ജൂലൈ 28 നാണ് യെദിയൂരപ്പയുടെ പിന്ഗാമിയായി ബസവരാജ് ബൊമ്മൈ കര്ണാടകയുടെ പുതിയ മുഖ്യമന്ത്രിയായി സത്യപ്രതിജ്ഞ ചെയ്ത് അധികാരമേല്ക്കുന്നത്. യെദിയൂരപ്പയെപ്പോലെ, കര്ണ്ണാടകയിലെ ശക്തരായ ലിംഗായത്ത് സമുദായത്തില് പെട്ടയാളാണ് ബസവരാജ് ബൊമ്മൈയെന്നതാണ് ബിജെപിയെ സംബന്ധിച്ച് അനുകൂലഘടകം. 2023ലെ കര്ണ്ണാടക നിയമസഭാ തിരഞ്ഞെടുപ്പ് വരെയും അദ്ദേഹം മുഖ്യമന്ത്രിയായി തുടരുമെന്നാണ് പ്രതീക്ഷിക്കുന്നത്. 6ഒരു കര്ണ്ണാടകത്തില് ആദ്യമായാണ് ഇത്തരത്തില് കാര്യമായ പദവികള് ഒന്നും വഹിക്കാത്ത ഒരു മുന് മുഖ്യമന്ത്രിക്ക് ക്യാബിനറ്റ് പദവിയ്ക്ക് സമാനമായ ആനുകൂല്യങ്ങള് നല്കുന്നത്. മുഖ്യമന്ത്രിയുടെ നിയുക്ത വസതിയായ കാവേരി ബംഗ്ലാവ് യെദ്യൂരപ്പ തന്റെ ഔദ്യോഗിക വസതിയായി നിലനിര്ത്തുന്നുവെന്ന് ഉറപ്പുവരുത്തുന്നതിനാണ് പ്രധാനമായും പദവി നല്കിയതെന്നാണ് ചില വൃത്തങ്ങളെ ഉദ്ധരിച്ച് മാധ്യമങ്ങള് റിപ്പോര്ട്ട് ചെയ്യുന്നത്. കൂടാതെ മറ്റ് ആനുകൂല്യങ്ങളും മറ്റ് അലവന്സുകളും കൂടാതെ ഒരു ഔദ്യോഗിക വാഹനവും അദ്ദേഹത്തിന് ലഭിക്കാന് സാധ്യതയുണ്ട്. 7കര്ണ്ണാടകത്തില് മന്ത്രിസഭ പുനസംഘടിപ്പിച്ചെങ്കിലും യെഡിയൂരപ്പയുടെ മകന് മന്ത്രിസഭയില് ഇടംനേടുമെന്ന് പ്രതീക്ഷിച്ചിരുന്നെങ്കിലും ഒറ്റ ഉപമുഖ്യമന്ത്രിമാരെയും ഉള്പ്പെടുത്താതെയാണ് മന്ത്രിസംഭാ പുനസംഘടന പൂര്ത്തിയാക്കിയിട്ടുള്ളത്. ഇതോടെ ബി വിജയേന്ദ്രയ്ക്ക് ബൊമ്മെ മന്ത്രിസഭയില് ഇടം നേടാന് കഴിഞ്ഞിരുന്നില്ല. അതേ സമയം നിര്ണ്ണായക വകുപ്പുമായി അദ്ദേഹം മന്ത്രിസഭയില് ഇടംപിടിക്കുമെന്ന് പ്രതീക്ഷിക്കപ്പെട്ടിരുന്നുവെങ്കിലും അതും പ്രാവര്ത്തികമായിരുന്നില്ല. സര്ക്കാര് സുഗമമായ രീതിയില് മുന്നോട്ടുപോകുന്നതിന് വേണ്ടി യെഡിയൂരപ്പയുടെ മകന് ഒരു ക്യാബിനറ്റ് പദവി നല്കാന് ബൊമ്മെ ശ്രമിച്ചിരുന്നുവെന്നാണ് സൂചനകള്. 8നേരത്തെ കര്ണ്ണാടക മുഖ്യമന്ത്രി സ്ഥാനത്തേക്ക് പരിഗണിച്ചിരുന്ന അരവിന്ദ് ബെല്ലാഡ്, സിപി യോഗീശ്വര്, ബിആര് പാട്ടീല് യത്നാല് എന്നിവര്ക്ക് ക്യാബിനറ്റ് ബെര്ത്ത് നിഷേധിച്ചത് മാത്രമാണ് യെഡിയൂരപ്പയെ സംബന്ധിച്ച് ആശ്വാസകരമായ വസ്തുത. ബെല്ലാഡിനെ കര്ണ്ണാടക മുഖ്യമന്ത്രി സ്ഥാനത്തേക്ക് പരിഗണിക്കുന്നതായുള്ള റിപ്പോര്ട്ടുകള് ഇതിനിടെ പുറത്തുവന്നിരുന്നു. 9കര്ണ്ണാടക മുഖ്യമന്ത്രിയുടെ ബംഗ്ലാവില് നിന്ന് ഉടന് തന്നെ പുറത്തുപോകുമെന്നാണ് യെഡിയൂരപ്പയുടെ നീക്കങ്ങള് നല്കുന്ന സൂചന. മുഖ്യമന്ത്രി പദവി രാജിവെച്ച ശേഷം മൂന്ന് മാസം വരെ മുഖ്യമന്ത്രിയുടെ ഔദ്യോഗിക വസതിയില് കഴിയാം. അതിന് ശേഷം താമസിക്കുന്നതിന് പ്രതിമാസം വാടക നല്കേണ്ടതായി വരും. ഈ ഇളവും കുറച്ച് മാസങ്ങളോടെ അവസാനിക്കുകയും ചെയ്യുമെന്നാണ് നിലവിലെ ചട്ടം. തുടര്ന്ന് ഔദ്യോഗിക ബംഗ്ലാവ് ഒഴിഞ്ഞു നല്കേണ്ടതായി വരികയും ചെയ്യും. 10നേരത്തെ മുഖ്യമന്ത്രിയായിരുന്ന സിദ്ധരാമയ്യ 2018ല് മുഖ്യമന്ത്രി സ്ഥാനം രാജിവെച്ച ശേഷം ഔദ്യോഗിക വസതി കെജെ ജോര്ജിന് അനുവദിച്ച് നല്കുന്നത് വരെയും കാവേരി ബംഗ്ലാവില് തന്നെയായിരുന്നു കഴിഞ്ഞിരുന്നത്. നിലവില് കാവേരി ബംഗ്ലാവ് സര്ക്കാര് മുഖ്യമന്ത്രിയായി അധികാരമേറ്റ ബസവരാജ് ബൊമ്മെയ്ക്ക് അനുവദിച്ച് നല്കിയിട്ടില്ല. അതുകൊണ്ട് തന്നെ യെഡിയൂരപ്പയെ ഇവിടെ തന്നെ താമസിക്കാന് അനുവദിക്കുമെന്നാണ് പുറത്തുവരുന്ന സൂചനകള്. മുഖ്യമന്ത്രിക്ക് ലഭിക്കുന്നത് ലഭിക്കുന്നതിന് സമാനമായ പ്രോട്ടോക്കോള് അനുസരിച്ചുള്ള പോലീസ് അകമ്ബടിയും യെഡ്ഡിയ്ക്ക് ലഭിച്ചേക്കും. 11ശമ്ബളത്തിന് പുറമേ ഒരു ലക്ഷം വീട്ടുവാടക, ഗൃഹോപകരണങ്ങള് വാങ്ങുന്നതിന് 10 ലക്ഷം രൂപ, പുതിയ വാഹനം വാങ്ങുന്നതിനുള്ള 21 ലക്ഷം, പ്രതിപക്ഷം 1000 ലിറ്റര് ഇന്ധനം, വീട്ടിലും ഓഫീസിലും സൌജന്യ ഫോണ് കണക്ഷന്, മറ്റ് അലവന്സുകള് എന്നിവയാണ് സംസ്ഥാനത്തെ ക്യാബിനറ്റ് മന്ത്രിമാര്ക്ക് ലഭിക്കുന്നത്. സര്ക്കാര് ഉത്തരവ് പുറപ്പെടുവിച്ചതോടെ ഇതെല്ലാം യെഡിയൂരപ്പയ്ക്ക് ലഭിക്കും. എന്നാല് ഇതൊന്നും തനിക്ക് വേണ്ടെന്നാണ് യെഡിയൂരപ്പ പ്രഖ്യാപിച്ചിട്ടുള്ളത്. 12സഖ്യസര്ക്കാരിനെ വീഴ്ത്തി കൂറുമാറിയെത്തിയവരില് നാല് പേരെ മന്ത്രിസ്ഥാനത്ത് നിന്ന് ഒഴിവാക്കിക്കൊണ്ട് 29 മന്ത്രിമാരുമായാണ് ബസവരാജ് ബൊമ്മെയുടെ നേതൃത്വത്തിലുള്ള പുതിയ സര്ക്കാര് സംസ്ഥാനത്ത് അധികാരത്തിലെത്തിയത്. കോണ്ഗ്രസില് നിന്നും ജെഡിഎസില് നിന്നും കൂറുമാറി ബിജെപിയിലെത്തിയവര്ക്ക് യെഡിയൂരപ്പ അമിതപരിഗണന നല്കുന്നുവെന്നായിരുന്നു നേരത്തെ സംസ്ഥാന നേതൃത്വം ഉന്നയിച്ച പരാതി. നിയമസഭാ പുനസംഘടനയില് നിന്ന് വിജയേന്ദ്രയെ മാറ്റി നിര്ത്തിയതോടെ രണ്ട് വര്ഷത്തിനകം എത്തുന്ന തിരഞ്ഞെടുപ്പ് മുന്നിര്ത്തി വിജയേന്ദ്രയെ അനുനയിപ്പിക്കുകയാകും പാര്ട്ടിക്ക് മുന്നിലെ ഏറ്റവും വലിയ വെല്ലുവിളി. source: oneindia.com